Source: https://www.menejodpadu.sk/ake-zmeny-priniesla-novela-zakona-o-odpadoch-v-oblasti-brko/
Timestamp: 2019-07-21 21:49:55+00:00
Document Index: 13121701

Matched Legal Cases: ['§80', '§81', '§ 81', '§14', '§14', '§14', '§14']

Aké zmeny priniesla novela zákona o odpadoch v oblasti BRKO?
Novela zákona o odpadoch z októbra 2017 a s ňou súvisiace zmeny vyhlášky priniesli nové pravidlá a povinnosti aj v oblasti nakladania s biologicky rozložiteľným komunálnym odpadom (ďalej BRKO) .
Prinášame vám prehľad najdôležitejších zmien novely:
Jasné zadefinovanie spôsobov zberu BRKO (§80, odsek 9)
Zber BRKO je možný len formou domáceho kompostovania alebo hnedej zbernej nádoby. Zber prostredníctvom veľkoobjemových kontajnerov, zberného dvora a pod. je len doplnkový systém
Kompostovacie zásobníky alebo zberné nádoby na BRKO môže obec zabezpečiť pre obyvateľov aj odplatne (§81, odsek 5)
Obec môže nakúpiť vybavenie na zber BRKO z vlastných zdrojov alebo môže vo VZN ustanoviť čiastočný príspevok na obstaranie nádob.
Nová povinnosť – zabezpečiť najmenej 1 x do roka informačnú kampaň zameranú na BRKO. (§ 81, odsek 7 , písmeno i)
Skúsenosti z praxe dokazujú, že kvalitná informačná kampaň je pri domácom kompostovaní veľmi dôležitá pre dosiahnutie dobrých výsledkov. Spoločnosť JRK v spolupráci s partnermi sa dlhodobo venuje vzdelávaniu obyvateľov a škôl v oblasti domáceho kompostovania. (viac o osvetových aktivitách)
Vyhláška 322/2017, ktorou sa mení a dopĺňa vyhláška 371/2015 presnejšie stanovuje jednotlivé formy nakladania s BRKO v zmysle zákona o odpadoch.
Zber BRKO formou kompostovacích zásobníkov alebo zbernej nádoby je potrebné riešiť aj pri bytových domoch, ktoré disponujú zeleňou alebo záhradou. A to v prípade ak je pozemok vo vlastníctve vlastníka bytového domu alebo bytu a na jeho požiadanie. (§14, odsek 8, písmeno b)
Samospráva je povinná zaviesť kampaňový sezónny zber BRKO na jar a na jeseň. (§14, odsek 8, písmeno c)
Kompostovací zásobník na BRKO sa musí nachádzať nad zemou a musí mať dostatočný prístup vzduchu. Doterajšie riešenie formou klasických hnojiskových jám sa za kompostovací zásobník nepovažujú. (§14, odsek 13)
Zároveň sú bližšie zadefinované formy informačnej kampane zameranej na zvýšenie triedeného zberu BRKO (§14, odsek 14).
Spoločnosť JRK Slovensko s.r.o. poskytuje poradenstvo, produkty a služby na efektívne riešenie povinností samospráv v oblasti BRKO.
Hľadáte riešenie pre BRKO vo vašej obci? Kontaktujte nás a pomôžeme Vám 🙂